CELEX: 62019TA0796
Language: mt
Date: 2021-12-21 00:00:00
Title: Kawża T-796/19: Sentenza tal-Qorti Ġenerali tal-21 ta’ Diċembru 2021 – HB vs Il-Kummissjoni (“Kuntratti pubbliċi għal servizzi – Provvista ta’ servizzi ta’ assistenza teknika lill-awtoritajiet Ukraini – Deċiżjoni ta’ tnaqqis tal-ammont tal-kuntratt u ta’ rkupru tal-ammonti diġà mħallsa – Rikors għal annullament u għal kumpens – Att li jidħol f’kuntest purament kuntrattwali li minnu huwa indissoċjabbli – Assenza ta’ klawżola ta’ arbitraġġ – Inammissibbiltà – Assenza ta’ kategoriji ta’ dannu dissoċjabbli mill-kuntratt”)

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/27
            
         
      Sentenza tal-Qorti Ġenerali tal-21 ta’ Diċembru 2021 – HB vs Il-Kummissjoni
      (Kawża T-796/19) (1)
      
      (“Kuntratti pubbliċi għal servizzi - Provvista ta’ servizzi ta’ assistenza teknika lill-awtoritajiet Ukraini - Deċiżjoni ta’ tnaqqis tal-ammont tal-kuntratt u ta’ rkupru tal-ammonti diġà mħallsa - Rikors għal annullament u għal kumpens - Att li jidħol f’kuntest purament kuntrattwali li minnu huwa indissoċjabbli - Assenza ta’ klawżola ta’ arbitraġġ - Inammissibbiltà - Assenza ta’ kategoriji ta’ dannu dissoċjabbli mill-kuntratt”)
      (2022/C 95/35)
      Lingwa tal-kawża: il-Franċiż
      
         Partijiet
      
      
         Rikorrent: HB (rappreżentant: L. Levi, avukata)
      
         Konvenut: Il-Kummissjoni Ewropea (rappreżentanti: J. Baquero Cruz, J. Estrada de Solà u A. Katsimerou, aġenti)
      
         Suġġett
      
      L-ewwel, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2019) 7318 final tal-15 ta’ Ottubru 2019 dwar it-tnaqqis tal-ammonti dovuti taħt il-kuntratt TACIS/2006/101 510 u għall-irkupru tal-ammonti mħallsa indebitament, u, it-tieni, talba bbażata fuq it-tieni paragrafu tal-Artikolu 340 TFUE u intiża sabiex jinkiseb, minn naħa, ir-rimbors tal-ammonti kollha eventwalment irkuprati mill-Kummissjoni fuq il-bażi ta’ din id-deċiżjoni mogħnija bl-interessi moratorji u, min-naħa l-oħra, il-ħlas simboliku għad-dannu morali li r-rikorrenti ġarrbet.
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli, sa fejn huwa intiż għall-annullament tad-Deċiżjoni tal-Kummissjoni C(2019) 7318 final tal-15 ta’ Ottubru 2019 dwar it-tnaqqis tal-ammonti dovuti taħt il-kuntratt TACIS/2006/101 510 u għall-irkupru tal-ammonti mħallsa indebitament.
               
            
                  2)
               
               
                  Ir-rikors huwa miċħud bħala infondat, sa fejn huwa intiż għall-konstatazzjoni tar-responsabbiltà mhux kuntrattwali tal-Unjoni Ewropea.
               
            
                  3)
               
               
                  Il-Kummissjoni Ewropea hija kkundannata għall-ispejjeż, inklużi dawk relatati mal-proċedura għal miżuri provviżorji.
               
            
         (1)  ĠU C 10, 13.1.2020.